Tolong jelaskan mengenai Wan tu som dalam bahasa melayu

Wan tu som atau juga "one, two, som" atau burung batu air merupakan satu kaedah pengundian yang dilakukan oleh kanak-kanak bagi menentukan giliran dalam sesuatu permainan. Ia hampir serupa dengan Batu-Gunting-Kertas.

Ia dilakukan secara berkumpulan dengan mengucapkan "wan tu som" secara serentak, sebelum menunjukkan gengaman tangan (batu), telapak tangan (air) atau tangan bermuncung (burung).

Batu dikira kalah dengan air kerana batu tenggelam dalam air.

Air kalah dengan burung kerana burung minum air.

Burung kalah dengan batu kerana burung dilastik dengan batu.

Selain menggunakan kaedah wan tu som, undian bagi menentukan giliran juga dilakukan melalui kaedah Lai lai li tam plong.